Diari Oficial de la Generalitat Valenciana


Sumari del DOGV 5937, del 21-01-2009 (2009/406)

RESOLUCIÓ de 20 de febrer de 2008, del president del Consell Rector de l'Institut Cartogràfic Valencià, per la qual s'aprova l'expedient de modificació de crèdit 001/2008.
---------------------------------------------------------------------------------------------------------------------------------------------------------------------------

### Dades del document

Número de DOGV
:   5937

Data del DOGV
:   21-01-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/406


Data del document
:   20-02-2008

Organisme emissor
:   Institut Cartogràfic Valencià

Tipus de document
:   Resolució

Descriptors 

:   * Institut Cartogràfic Valencià
    * modificació pressupostària

RESOLUCIÓ de 20 de febrer de 2008, del president del Consell Rector de l'Institut Cartogràfic Valencià, per la qual s'aprova l'expedient de modificació de crèdit 001/2008. [2009/406]  
Vista la proposta elevada pel director de l'Institut Cartogràfic Valencià, de data 18 de febrer de 2008, per la qual es posa de manifest l'existència de majors ingressos no pressupostats en l'exercici, derivats de la firma de distints convenis per a la venda de cartografia i realització de treballs cartogràfics amb distintes institucions públiques.  
Vist que en la mencionada proposta es determina l'existència de determinats gastos en els capítols II «Compra de béns corrents i gastos de funcionament», IV «Transferències corrents» i VI «Inversions Reals» del pressupost de gastos del ICV, necessaris per a la consecució dels objectius del mateix.  
En virtut del que disposa l'art. 63 de la Llei 47/2003, de 26 de novembre, General Pressupostària, aplicable amb caràcter supletori, que atorga la competència en modificacions de crèdit als titulars dels departaments ministerials.  
En virtut de les atribucions que em conferix la Llei 9/1997, de 9 de desembre, de creació com a Organisme autònom de l'Institut Cartogràfic Valencià, especificades en l'article 6 del Decret 186/2000, de 22 de desembre, del Consell de la GV, pel qual s'aprova el Reglament Orgànic i Funcional de l'Institut Cartogràfic Valencià, resolc:  
Autoritzar, la següent modificació pressupostària:  
Primer. L'augment del pressupost d'ingressos en l'aplicació pressupostària 701.06 «Transferències de capital. Àrea d'Infraestructures Públiques i Transports», per un import de 206.003,82 euros.   
Segon. L'augment del pressupost d'ingressos en l'aplicació pressupostària 390.99 «Altres ingressos. Venda de Mapes Cartogràfics» per un import de 100.000,00 euros.  
Tercer. La generació de crèdit en el capítol II «Compra de béns corrents i gastos de funcionament» per un import de 19.000,00 euros.  
Quart. La generació de crèdit en el capítol IV «Transferències corrents», línia SE000986 «Beques d'investigació en matèria cartogràfica» per un import de 81.000,00 euros.  
Quint. La generació de crèdit en el capítol VI «Inversions Reals» per un import de 206.003,82 euros  
València, 20 de febrer de 2008.- El conseller de Justícia i Administracions Públiques i president del Consell Rector del ICV: Fernando de Rosa Torner.